Anna Schaffelhuber

**Anna Katharina Schaffelhuber** (born 26 January 1993) be German para-alpine skier. For de 2014 Winter Paralympics she win five gold medals, wey she cam turn de second athlete per make she sweep de alpine skiing events.

## Early life

Dem born Schaffelhuber insyd Regensburg, Bavaria, Germany. Na dem born am plus incomplete spinal cord den as result she get paraplegia wey she dey use wheelchair. She begin dey monoski for age five wey for age fourteen she receive scholarship make she join national junior skiing programme.

## Career

Schaffelhuber dey compete insyd de LW10 para-alpine skiing classification wey she use sitting mono-ski den outriggers.

Na dem select am for de German team for de 2010 Winter Paralympics dem hold insyd Vancouver, British Columbia, Canada wer na she compete insyd four events. She win de bronze medal insyd de super-G wey she fini behind Claudia Lösch of Austria den American Alana Nichols insyd time of 1 minute 38.25 seconds. She sanso fini fourth insyd two events, de super combined den de slalom, den seventh insyd de giant slalom. During de closing ceremony of de Games she carry de German flag.

She ski for de 2011 IPC Alpine Skiing World Championships, dem hold insyd Sestriere, Italy. She win de three gold medals, insyd de sitting women's super-combined, slalom den giant slalom, silver insyd de team event, as well as she fini fourth insyd both de downhill den super-G.

For de 2013 IPC Alpine Skiing World Championships dem hold insyd La Molina, Spain, she successfully defend ein title insyd de slalom, wey she win de gold medal insyd time of 2 minutes 26.18 seconds. She win four other medals; silver medals insyd de giant slalom den super-G; den bronze medals insyd de super combined den downhill.

She compete insyd ein second Paralympics for de 2014 Winter Games insyd Sochi, Russia. She claim ein first Paralympic gold medal by winning de sitting downhill insyd time of 1 minute 35.55 seconds. She win second gold medal insyd de super-G, wey she fini first insyd time of 1 minute 29.11 seconds. Dey compete insyd de slalom na dem initially disqualify am secof she no get ein outriggers insyd stationary position for de start of ein first run wey na dem identify compatriot Anna-Lena Forster as de gold medal winner for press releases insyd. Dey follow appeal na dem reinstate den award Schaffelhuber am third gold medal of de Games plus Forster winning de silver medal. Schaffelhuber win fourth gold medal insyd de combined, plus Forster san take silver as na de two German skiers be de athletes per make dem plete de race. She win ein fifth gold medal, wey she plete clean sweep insyd de sitting events, by winning de giant slalom insyd combined time of 2 minutes 51.26 seconds. She cam turn de second athlete make she sweep de alpine skiing events after Lauren Woolstencroft insyd 2010. For ein performance for de Games, na dem award Schaffelhuber Best Female for de Paralympic Sports Awards.

## Awards

Insyd November 2010 na dem vote Schaffelhuber de International Paralympic Committee ein athlete of de month, wey she take 45% of de public vote. Insyd November 2011 na dem name am Germany ein Disabled Athlete of de Year wey na she be de German National Paralympic Committee ein 2013 Female Disabled Athlete of Year.

## References


## External links
Wikimedia Commons get media wey dey relate to ******.

* Anna Schaffelhuber at de International Paralympic Committee
* Anna Schaffelhuber at IPC.InfostradaSports.com (archived)
* Anna Schaffelhuber at Team Deutschland Paralympics (insyd German)